​ເກົາຫຼີໃຕ້ວ່າ ​ບໍ່ມີ​ຮ່ອງຮອຍ​​ໃດໆ ​ທີ່ສະແດງວ່າ ຈະມີ ​ການ​ທົດ​ລອງ​ນິວ​ເຄລຍ ຢູ່ເກົາຫຼີເໜືອ (ວີດີໂອ)
ທາງ​ລັດຖະບານ​ເກົາຫຼີໃຕ້ ກໍາລັງຕິດຕາມ ຊິ້ງຊອມ​ເບິ່ງເກົາຫຼີ​​ເໜືອຢ່າງໃກ້ຊິດ ເພາະ​ເຊື່ອ​ກັນ​ວ່າ ພຽງຢາງໄດ້ດໍາ​ເນີນການ ກະກຽມສໍາລັບການ ທົດລອງນິວ​ເຄລຍ ຄັ້ງທີ 4.
ເກົາຫຼີໃຕ້ກ່າວວ່າ ຍັງບໍ່ມີຮ່ອງຮອຍໃດໆ ທີ່ສະແດງໃຫ້ເຫັນວ່າ ຈະມີການທົດລອງນິວເຄລຍ ຫຼືຍິງລູກສອນໄຟ ຈາກເກົາຫຼີເໜືອ ໃນໄວໆນີ້ເທື່ອ ຫຼັງຈາກທີ່ການກວດລ້າງ ຜູ້ນໍາຂັ້ນສູງຂອງກຸງ ພຽງຢາງ ໄດ້ພາໃຫ້ມີຄວາມຢ້ານກົວກັນ ວ່າຈະເກີດຄວາມ ບໍ່ທຸ່ນທ່ຽງນັ້ນ ແຕ່ລັດຖະມົນຕີກະທວງທ້ອນໂຮມຊາດເກົາຫຼີໃຫ້ ທ່ານ Ryoo Kihl-jae ໄດ້ບອກກັບ ພວກຜູ້ແທນສະພາໃນວັນພຸດມື້ນີ້ວ່າ ທາງລັດຖະບານກໍາລັງຕິດຕາມ ຊິ້ງຊອມເບິ່ງເກົາຫຼີເໜືອຢ່າງ ໃກ້ຊິດ ເພາະເຊື່ອກັນວ່າ ເກົາຫຼີເໜືອໄດ້ດໍາເນີນການກະກຽມ ສໍາລັບການທົດລອງນິວເຄລຍ ຄັ້ງທີ 4 ນັ້ນ ແຕ່ທ່ານກ່າວວ່າ ອາທິດທີ່ແລ້ວນີ້ ເກົາຫຼີເໜືອ ໄດ້ປະຫານຊີວິດອາວເຂີຍຂອງທ່ານກິມ ຈົງອຸນ ຫຼັງຈາກທີ່ ກ່າວຫາທ່ານຫຼາຍກະໂທງ ອັນມີ ການວາງແຜນໂຄ່ນລົ້ມລັດຖະບານ ແລະພຶດຕິກຳ ເປື່ອຍເຍື່ອຍຫຼາຍຢ່າງ ທ່ານ Jang Song Thaek ນັ້ນແມ່ຖືກມອງເຫັນວ່າ ເປັນຜູ້ທີ່ໃຫ້ຄໍາ ປຶກສາ ຊີ້ນໍາທ່ານ Kim ແລະເປັນຜູ້ມີອໍານາດຫລາຍອັນດັບ 2 ຫຼັງຈາກການສິ້ນຊີວິດໄປຢ່າງກະທັນຫັນ ຂອງ ບິດາ ຂອງທ່ານ Kim, ອະດີຜູ້ນໍາທ່ານ Kim Jong Il ໃນທ້າຍປີ 2011